Adana (pokrajina)

Pokrajina Adana (tur.: Adana ili) je Pokrajina na jugu Turske. Graniči se sa pokrajinama Mersin na zapadu, Hatay na jugoistoku, Osmaniye na istoku, Kahramanmaraş na sjeveroistoku, Kayseri na sjeveru i Niğde na sjeverozapadu.

Pokrajina ima 2.085.225 stanovnika (prema podacima iz 2010. god.) na površini od 14.030 km2 i po tome je šesta najmnogoljudnija pokrajina u Turskoj. Glavni grad pokrajine je Adana. Vjeruje se da je grad Adana dobila ime po Adanusu i Sarusu, sinovima Uranusa, koji su izgradili grad pored rijeke Seyhan.

 Etimologija 
Postoje razne teorije o nastanku imena pokrajine (i grada). Najvjerojatnija je ona teorija prema kojoj je područje nazvano prema hetitskoj zemlji Adaniyi, koja se nalazila u sklopu kraljevstva Kizzuwatna. 
Prema drugoj teoriji ime pokrajine je izvedeno od imena Adanosa, sina boga neba Urana iz grčke mitologije. Legenda kaže kako su Adanos i Sarus, dvoje Uranovih sinova, došli na mjesto blizu rijeke Seyhan i tamo sagradili grad Adanu. 
U prošlosti je bila poznata i pod imenom Cilicija.

Prema jednom bitno drukčijem stajalištu, vjeruje se da je ime boga Adada (Tesupa) koji je obitavao u šumovitim područjima nadjenuto regiji koju oblikuju gorje Taurus i rijeka Seyhan. Adad je bio bog gromovnik u Hetita a Tesup kod sirijskih i mezopotamskih plemena. S obzirom na to da su ove grupe međusobno preuzimale i davale ideje, imena i stilove pisanja, ova teorija također posjeduje visoki stepen vjerovatnosti. Budući da je bog grmljavine donio kišu a kiša donijela obilje, ovaj je bog živio u ovoj regiji kao iznimno voljen i poštovan, te je u njegovu čast ona zvana Uru Adaniyya (regija Ade).

 Geografija 
Pokrajina Adana nalazi se u jugoistočnome dijelu južne Turske, južno od Taurusa. Okružuju ju pokrajine Mersin (prema zapadu), Hatay (prema jugoistoku), Osmaniye (prema istoku), Kahramanmaraş (prema sjeveroistoku) i Kayseri (prema sjeveru). Na jugu je omeđena Sredozemnim morem.

Površina pokrajine je 14 030 km2.

 Stanovništvo 
Prema popisu stanovnika iz 2000. Pokrajina Adana ima 1 849 478 stanovnika, odnosno 131,68 st./km2. U glavnome gradu Adani živi više od 60% ukupnog stanovništva pokrajine.

Prema procjeni za 2005. godinu pokrajinu nastanjuje 1 960 000 stanovnika.

 Administrativna podjela 
pokrajinom upravlja namjesnik (na turskom: vali).
Podijeljena na 13 distrikta (na turskom: ilçe, u jednini): 
 Aladağ
 Ceyhan
 Feke
 Imamoğlu
 Karaisalı
 Karataş
 Kozan Pozantı
 Saimbeyli
 Seyhan
 Tufanbeyli
 Yumurtalık
 Yüreğir

 Znamenitosti 
 Aladağ - Akören dvorac, Mazilik dvorac, Postyağbasan dvorac, 3 crkve
 Yüreğir - Misis, Mopsuhestia
 Feke, Feke dvorac
 İmamoğlu - grad pod zemljom
 Kozan - Kozan dvorac, Bucak dvorac, Hoskadem džamija, Anavarza dvorac
 Tufanbeyli - Şar ruine, Amfiteatar
 Yumurtalık - Ayas dvorac
 Misis Mosaic muzej
 Yumurtalık ruine - Yumurtalık
 Anavarza ruine - Kozan/Dilekkaya
 Şar ruine - Tufanbeyli/Şar
 Mağarsus ruine - Karataş

 Reference 

 Vanjski linkovi 

 Službena stranica pokrajine
 Slike glavnog grada pokrajine
 Vremenska prognoza Adane

Kategorija:Pokrajine u Turskoj
*